Olav Enomoto

Olav Enomoto (født 23. mai 1973 i Vestmanna) er en færøysk informatiker og politiker (Sb.).

Han vokste opp i Vestmanna med japansk far og færøysk mor. Han er gift med Maud Poulsen. Etter matematisk studentereksamen studerte han datamatikk, et felt innen informatikk. Enomoto er nettverksadministrator i BankNordik (tidligere Føroya Banki) i Tórshavn. Han var ansattrepresentant i bankens styre 2006–2010. Enomoto har tidligere vært IT-sikkerhetskonsulent og internettsalgsutvikler i Farodane (nå Nema).

Enomoto var sitt partis 1. vararepresentant til Lagtinget fra Norðurstreymoy 2002–2008, og møtte fast for finansminister Bárður Nielsen 2004–2007. Nielsen ble deretter fritatt fra lagtingsvervet, og Enomoto møtte resten av perioden. Han satt hele tiden i Lagtingets kulturkomité. I 2008 ble valgkretsene avskaffet, og Enomoto ble vararepresentant.

Referanser 

Færøyske lagtingsmedlemmer
Informatikere
Personer fra Vestmanna
Portal:Færøyene/artikler
Fødsler i 1973